Time (kommune)

Time er en kommune i Rogaland som ligger på Jæren og grenser til Sandnes i nord, til Gjesdal i øst, til Bjerkreim og Hå i sør og Klepp i vest. Kommunen har et areal på 182 km² og 19 106 innbyggere. Av arealet er 13 km² ferskvann og 68 km² jordbruksareal. Administrasjonssenteret Bryne er regionbyen på Jæren.


== Natur og geografi ==
Se hovedartikkel: Time kommunes geografi.Denne sørøstlige delen av Jæren tilhører det svekonorvegiske grunnfjellsskjoldet, og består av to geologiske hovedformasjoner av proterozoiske bergarter som er dannet under de gotiske og senere svekonorvegiske fjellkjedefoldingene, med sterk metamorfose under den sistnevnte. Et underlag av 1 600 - 1 450 millioner år gammel skifer, kvartsitt, marmor og amfibolitt med noe hornblendegneis, og ovenpå dette sure overflatestrukturer av både granitt og granodioritt (henholdsvis 1 250 - 1 000 mill år gammelt, og stedvis 1 550 - 1 480 millioner år gammelt). De yngste svekonorvegiske dannelsene bevitnes av større formasjoner av granitt. I kommunen er det granitt som dominerer de øverste strukturene. Den kaledonske fjellkjedefoldingen nådde ikke ned hit. Forkastningene går i sørvest-nordøst retning.Det største tettstedet er Bryne, som fikk bystatus 1. januar 2001. Andre tettsteder er Kvernaland, Lyefjell og Undheim. Deler av Kvernaland ligger i Klepp kommune. Deler av grensa til Klepp kommune går gjennom Frøylandsvatnet.


== Næringsliv ==
Landbruket og husdyrholdet er betydelig i kommunen, med blant annet hønse-, saue-, storfe- og svinehold. Industrien sysselsetter likevel omtrent dobbelt så mange.


== Kultur ==
Avisa Jærbladet kommer ut på Bryne. Time kommune er med i Landssamanslutninga av nynorskkommunar.


=== Tusenårssted ===
Kommunens tusenårssted er Bryne Mølle. Bryne Mølle er sammen med Storstova Jærens regionale kulturhus. Tusenårstreet ble plantet ved Time kirkegård.


== Severdigheter ==
Bryne Mølle er et minnesmerke og en kulturinstitusjon i sentrum av Bryne. Maling av korn til matmel er en virksomhet som har eksistert ved Bryneåna gjennom flere århundre. Det lå her to små kvernhus med tilhørende tørkeri. Datering på disse er vanskelig, men de har ligget her lenge.
Fritz Røed skulpturpark ligger i Bryne sentrum og ble åpnet i 2004. Skulpturene i parken er en gave fra kunstneren Fritz Røed som var født på Bryne. Kunstneren er også kjent for monumentet Sverd i fjell som står i Hafrsfjord.  
Garborgsenteret åpna på Bryne i 2012. Det er en nasjonal formidlingsarena for å fremme interessen for Arne Garborg og Hulda Garborg og deres tanker og visjoner. Målgruppa er et allment publikum uten særskilte faglige forkunnskaper.
Garborgheimen på Garborg er huset på gården der Arne Garborg vokste opp og frasa seg odelen til.
Knudaheio på Undheim er Arne Garborgs dikterstue. Her var han nesten hver sommer fra han fikk det bygget i 1899 til han døde i 1924. Verker som Knudahei-brev, I Helheim og Jesus Messias er skrevet her.


== Politikk ==


=== Kommunestyrevalget 2019 ===


=== Kommunesammenslåing 2016 ===
25. april 2016 ble det avholdt folkeavstemning i Hå, Klepp og Time om sammenslåing av de tre kommunene. 56,4% stemte for sammenslutning i Time, mens 40,8% stemte nei. Valgdeltagelsen var 53%. Både i Hå og Klepp ble det nei til sammenslutning.


=== Kommunestyrevalget 2015 ===


== Kjente timebuer ==
Mauritz Kartevold (1833–1921), urmaker, geolog og filosof
Arne Garborg (1851–1924), forfatter
Peter Hognestad (1866-1931), biskop i Bjørgvin bispedømme
Sem Sæland (1874–1940), professor i fysikk
Fritz Røed (1928–2002), billedhugger og kunstner
Bjørn Myhre (1938-2015), professor i arkeolog
Sølve Grotmol (1939–2010), sportskommentator/NRK
Helge Hognestad (1940-), teolog og prest
Øyvind Nordsletten (1944–), ambassadør
Gabriel Høyland (1955–), fotballspiller for Bryne fotballklubb
Ragnvald Soma (1979–), fotballspiller
Geir Zahl (1975–), musiker i Kaizers Orchestra
Janove Ottesen (1975–), musiker i Kaizers Orchestra
Erling Braut Haaland (2000-) fotballspiller for Borussia Dortmund


== Referanser ==


== Eksterne lenker ==
(nn) Offisielt nettsted 
(en) Time, Norway – kategori av bilder, video eller lyd på Commons 
(no) Time (kommune) i Store norske leksikon
(no) Kommunefakta Rogaland, Statistisk sentralbyrå
(no) Time biblioteks hjemmeside
(no) Time fotosamling